Oman

Oman atau sacaro rasmi Kasultanan Oman adolah nagara nan barado di Asia Barat. Talatak di pantai tenggara Samananjuang Arab, jo mambantang di muaro Taluak Persia. Nagara ko babatehan jo Arab Saudi, Uni Emirat Arab dan Yaman, sarato babatehan lauik jo Iran dan Pakistan. Ibu kota jo kota tagadangnyo iolah Muscat. Dahulu marupokan karajaan maritim, Oman adolah nagara merdeka tatuo di Dunia Arab.

Oman marupokan nagara kasatuan jo monarki absolut, nan kasadoan kuaso legislatif, eksekutif jo yudikatif pado akhianyo barado di tangan Sultan. Dek karano itu, Freedom House sacaro rutin manilai nagara ko sabagai "Indak Bebas". Sultan adolah kapalo nagara jo sacaro langsuang mangendalian urusan lua nagari jo pertahanan. Sultan punyo kuaso absolut jo mangaluaan undang-undang malalu dekrit.

Pado tahun 2020, panduduak Oman malabiahi 4,5 juta jiwa. Tingkek kasuburan total dipakirokan 2,8 anak nan lahia per padusi; angko ko manurun dalam babarapo tahun terakhir. Sakitar satangah panduduaknyo tingga di Muscat jo dataran pantai Batinah di barat laik ibu kota nagara. Panduduaknyo sabagian gadang barasal dari etnis Arab, Baloch jo Afrika. Sakitar 20% panduduak adolah katurunan Baloch nan nenek moyangnyo bamigrasi ka Oman ba abad-abad nan lampau, jo kini dianggap sabagai panduduak asli.

Rujuakan 

Nagara